‘नांगो गाउँ’ मा राजनीतिक दाउपेच
दयाहाङ राई र मिरुना मगर अभिनीत फिल्म ‘नांगो गाउँ’ को ट्रेलर सार्वजनिक भएको छ । भदौ २९ गतेदेखि प्रदर्शन हुने फिल्मको ट्रेलर बुढासुब्बा युट्युब च्यानलमार्फत सोमबार सार्वजनिक गरिएको हो ।
काठमाडौँ — दयाहाङ राई र मिरुना मगर अभिनीत फिल्म ‘नांगो गाउँ’ को ट्रेलर सार्वजनिक भएको छ । भदौ २९ गतेदेखि प्रदर्शन हुने फिल्मको ट्रेलर बुढासुब्बा युट्युब च्यानलमार्फत सोमबार सार्वजनिक गरिएको हो ।ट्रेलरमा चुनावी सफलताका लागि हुने राजनीतिक दाउपेच देखाइएको छ । समाज सुधार्ने उद्देश्यले शिक्षण पेसाबाट राजनीतिमा प्रवेश गरेका दयाहाङ राई र राजनीतिलाई व्यवसाय बनाउँदै आएका शिशिर वाङ्देलबीचको लडाइँ ट्रेलरमा देखाइएको छ । दीपेन्द्र लामाको लेखन तथा निर्देशनमा तयार भएको फिल्ममा दयाहाङ, मिरुना र शिशिरसँगै कार्म, साम्राज्ञी राज्यलक्ष्मी शाह, बुद्धि तामाङ, रवीन्द्र झा, विशाल पहाडी, अंकित खड्का, राज थापा, कमलमणि नेपाल, पुष्कर गुरुङ, शारदा गिरी, सविन बाँस्तोला, शंकर आचार्य, निमा पाण्डे, केशव राई, इष्टु कार्कीलगायतका कलाकारले अभिनय गरेका छन् । क्लक वर्क क्रियसनको प्रस्तुतिमा निर्माण भएको फिल्मका निर्माता जय श्रेष्ठ हुन् । आलोक शुक्लाले छायांकन गरेको फिल्मको सम्पादन बनिश शाहले गरेका छन् ।